थिएटर में शख्स ने गलत तरीके से छुआ था; घटना से सहम गई थीं सोनम
Sonam Kapoor Molestation Incident उन्होंने कहा कि जब वे 13 साल की थीं तब उनके साथ छेड़छाड़ की घटना हुई थी। सोनम ने कहा कि वे मुंबई के गेयटी गैलेक्सी थिएटर में फिल्म देखने गई थीं।
सोनम कपूर ने कुछ साल पहले एक चौंकाने वाला खुलासा किया था। उन्होंने कहा कि जब वे 13 साल की थीं तब उनके साथ छेड़छाड़ की घटना हुई थी। सोनम ने कहा- मैं मुंबई के गेयटी गैलेक्सी थिएटर में फिल्म देखने गई थी। लंच टाइम के दौरान मैं बाहर निकली। मेरे साथ फिल्म देख रहे कुछ लोगों का ग्रुप स्नैक्स वगैरह लेने बाहर निकला।
तभी मुझे एहसास कि हुआ कि उस ग्रुप में मौजूद एक आदमी मेरे पीछे आया और मेरे ब्रेस्ट को ऐसे ही पकड़ लिया। मैं कांपने लगी। मुझे कुछ समझ नहीं आ रहा था कि मैं क्या करूं। मैं वहीं रोने लगी। मैं करीब दो तीन साल तक इस घटना को याद कर सहम जाती थी।
इस घटना के बाद लगभग ट्रॉमा में थीं सोनम
सोनम कपूर 2016 में फिल्म समीक्षक राजीव मसंद के साथ राउंडटेबल के शो में बतौर गेस्ट शामिल हुई थीं। उनके साथ इस बातचीत में अनुष्का शर्मा, आलिया भट्ट, विद्या बालन और राधिका आप्टे भी नजर आई थीं। इन सभी एक्ट्रेसेस ने अपने साथ कभी न कभी हुए सेक्सुअल हैरेसमेंट पर बात की।
सबसे ज्यादा चौंकाने वाली घटना सोनम कपूर से साथ हुई थी। सोनम ने कहा कि सभी महिलाएं और लड़कियां कभी न कभी ऐसी घटनाओं से जरूर पीड़ित रही हैं। सोनम ने कहा कि इस घटना के बाद वे लगभग ट्रॉमा में थी।
सोनम को हुआ एहसास..लगा कुछ गलत कर दिया है
सोनम ने कहा- जब मेरे साथ ये घटना हुई तो मैंने कुछ नहीं कहा। मैं चुपचाप गई और फिल्म देखने लगी। हालांकि मुझे एहसास था कि मैंने कुछ गलत कर दिया।
सोनम यहां ये कहना चाह रही हैं कि उन्हें इस घटना के खिलाफ उसी वक्त बोलना था। वे उन मनचलों के खिलाफ उस वक्त कुछ न बोल सकीं। अगर उन्हें उसी वक्त कुछ सीख मिलती तो शायद वे ऐसी हरकत किसी और के साथ दोबारा नहीं करते। ऐसे अपराधी समाज के नजरों से बच कर निकल जाते हैं और दोबारा ऐसी हरकतें करते हैं।
तापसी पन्नू के साथ बस में हुआ था हैरेसमेंट
सोनम के अलावा बॉलीवुड में कई ऐसी एक्ट्रेस हैं, जो ये पब्लिकली मानती हैं कि उनके साथ कभी न कभी छेड़खानी की घटना जरूर हुई है। फिल्म 'पिंक' के वक्त तापसी पन्नू ने भी कहा था कि शुरुआती दिनों में दिल्ली में उन्हें अक्सर छेड़छाड़ का शिकार होना पड़ता था।
तापसी के मुताबिक कॉलेज के दिनों में कई बार बस में लोग उन्हें गलत तरीके से छूते और छेड़छाड़ करते थे। कई बार भीड़भाड़ वाली जगहों लोग अक्सर यहां-वहां हाथ लगाते रहते थे।
हजारों की भीड़ में भी हो जाती है छेड़खानी
आमतौर पर यह भी देखा गया है कि जब सेलेब्स फैंस की भीड़ में होते हैं तो उनके फैंस इतने उत्साहित हो जाते हैं और जाने-अनजाने में ऐसा कर जाते हैं, जिसका अंदाजा किसी को नहीं रहता।
कई बार भीड़ का फायदा उठाकर कुछ लोग इन सेलेब्स के बॉडी पार्ट्स को भी जबरदस्ती छूने से नहीं चूकते। कटरीना कैफ, करीना कपूर और कल्कि कोचलीन जैसी एक्ट्रेस के साथ ऐसी घटनाएं हो चुकी हैं।